Italiya muhojirlarni qabul qilmasligini ma’lum qildi

Italiya tashqi ishlar vaziri Enso Moavero Milanezining ma’lum qilishicha, Rim navbatdagi muhojirlarni mamlakatga qabul qilishni ko‘zlamayapti. Bu haqda “Gazeta.ru” xabar berdi.

Uning so‘zlariga ko‘ra, u hech qachon vazir sifatida bunga rozi bo‘lmaydi.
Vazirning qayd etishicha, davlat o‘z chegaralari va fuqarolarini himoya qila olish holatida bo‘lishi kerak. Italiya va Polsha migratsiya bo‘yicha global kelishuvni imzolashdan bosh tortmoqda.
Vazirning qo‘shimcha qilishicha, Yevropada kontrabandachilar va nodavlat tashkilotlar tomonidan tashilayotgan yangi muhojirlarni qabul qilish bo‘yicha takliflar yangramoqda, bu esa “ulkan muammolarni” yuzaga keltiradi.